আকাশ নির্মেঘ। ঝোড়ো হাওয়ার প্রশ্নই নেই। চৈত্রের শুনশান দুপুরে বি বি গাঙ্গুলি স্ট্রিটে হঠাত্‍ই ভেঙে পড়ল বিশাল এক কদম গাছ। একেবারে হুড়মুড়িয়ে ভেঙে পড়ে ঝাঁকড়া ওই গাছ। আশ্চর্যের ব্যাপার হল, এরকম ব্যস্ত রাস্তায় গাছ ভেঙে পড়লেও আহত হননি কেউই।
 ওয়েব ডেস্ক : আকাশ নির্মেঘ। ঝোড়ো হাওয়ার প্রশ্নই নেই। চৈত্রের শুনশান দুপুরে বি বি গাঙ্গুলি স্ট্রিটে হঠাত্‍ই ভেঙে পড়ল বিশাল এক কদম গাছ। একেবারে হুড়মুড়িয়ে ভেঙে পড়ে ঝাঁকড়া ওই গাছ। আশ্চর্যের ব্যাপার হল, এরকম ব্যস্ত রাস্তায় গাছ ভেঙে পড়লেও আহত হননি কেউই। সাধারণত রাস্তার দুধারে পার্কিং করা থাকে প্রচুর গাড়ি। এদিন গাছ চাপা পড়তেই পারত কয়েকটি গাড়ি। তবে  গাড়ির সংখ্যা কম থাকায় বিপদ ঘটেনি। গাছতলাতেই বসেছিলেন এক ফল বিক্রেতা। তবে ভাঙা গাছের একটি বড় ডাল আটকে যায় অন্য একটি গাছের ডালে। আশ্চর্যজনকভাবে রক্ষা পেয়ে যান তিনিও। ওই সময় সিগন্যালের কারণে আটকে ছিল গাড়ি ও বাস চলাচল। ফলে রক্ষা পেয়ে যান সেই সব গাড়ি বা বাসের যাত্রীরাও। তবে এই মুহুর্তে ওই রাস্তায় বন্ধ রয়েছে যান চলাচল।